Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: jelenségek elleni fellépés szabályairól és az ehhez kapcsolódó törvénymódosításokról szóló 1999. évi LXXV. törvény (Szbtv.) szabályozási elvei és módszerei a gyakorlatban nehézkesen vagy egyáltalán nem alkalmazhatóak.
Paragraph Index: 85

9. Kecskemét polgármestere tájékoztatta a biztost, hogy a közgyûlés a jegyzõ elleni fegyelmi eljárás indítására vonatkozó kezdeményezést elutasította. A közgyûlés felkérésére megküldte a jelentéssel kapcsolatos észrevételeket is. Meg kellett állapítani, hogy a beruházónak az országgyûlési biztos ellen benyújtott keresete szinte szó szerint megegyezik ezekkel az észrevételekkel. A felelõsségre vonás elutasításával kapcsolatos álláspontot a biztos nem fogadta el, a kezdeményezésében kifejtetteket fenntartotta. A fegyelmi felelõsségre vonást továbbiakban nem kezdeményezte, mivel kiegészítõ jelentéssel a legfõbb ügyészhez fordult a szükséges intézkedések megtétele céljából. Az észrevételekbõl a biztos nem kívánt részletesen kitérni azokra az ügyrészekre, amelyekben bírósági eljárás van folyamatban. Az eljárás megindulásával kapcsolatosakra megállapította: Az országgyûlési biztos eljárási legitimációját senki sem vonhatja kétségbe arra hivatkozással, hogy alkotmányos jogokkal összefüggõ visszásság hiányában nem volt hatásköre vizsgálatot indítani. Visszásság fennállását, illetve annak hiányát kizárólag a biztos vizsgálata állapíthatja meg. Az alkotmányos jogokkal összefüggõ visszásságokra, az ügyféli jogállásra vonatkozó megállapításait továbbra is fenntartotta.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes